بحری میل - وکیپیڈیا

# بحری میل

### وکیپیڈیا سے

بحری میل لمبائی کی ایک اکائی ہے۔ یہ اکائی بین الاقوامی نظام اکائیات ‏‎(International ‎System of Units)‎‏ کا حصہ نہیں لیکن نظام اکائیات کے ساتھ‍ اس کے استعمال کو تسلیم کر ‏لیا گیا ہے۔ بحری میل کو بحری اور ہوائی سفر کے مقاصد کیلیے استعمال کیا جاتا ہے۔ اسے ‏عام طور پر پوری دنیا میں پانیوں کی حدود متعین کرنے کیلیے بین الاقوامی قانون اور معاہدوں ‏میں استعمال کیا جاتا ہے۔ بحری میل جغرافیائی میل سے تشکیل دیا گیا۔

## [ترمیم] تعریف

بحری میل کی بین الاقوامی معیاری تعریف یہ ہے: 1 بحری میل = 1852 میٹر‏

## [ترمیم] علامت اکائی

بحری میل کیلیے بین الاقوامی طور پر کوئی باقاعدہ معیاری علامت نہیں ہے۔ اس کی اکائی کے ‏طور پر عموما ‏NM، ‏nm‏ اور ‏nmi‏ کو مختلف علاقوں میں استعمال کیا جاتا ہے (یاد رہے کہ ‏nm‏ کو نینومیٹر یا 1000000000/1 میٹر کی علامت کے طور پر بھی استعمال کیا جاتا ہے)۔

بین الاقوامی محکمۂ اوزان و اقدار (International Bureau of Weights and Measures) نے اپنے بین الاقوامی نظام اکائیات کے کتابچے میں بحری ‏میل کو نظام اکائیات کے ساتھ‍ بغیر علامت کے استعمال کیلیے حالیہ منظورشدہ اکائیات کے ‏جدول میں شامل کیا ہے اور ذیلی نوٹ میں تحریر کیا ہے، "جیسا کہ ابھی بین الاقوامی طور پر ‏کوئی متفقہ علامت نہیں ہے"۔

اگرچہ ‏nm‏ نینومیٹر کیلیے ایک باقاعدہ علامت ہے تاہم بحری میل اور نینومیٹر کے آپس میں ‏گڈمڈ ہونے کا امکان بہت کم ہوتا ہے، کیونکہ دونوں مقاصد کیلیے ‏nm‏ کو بالکل مختلف سیاق و ‏سباق میں استعمال کیا جاتا ہے اور 1 بحری میل 1852000000000 نینومیٹر کے برابر ہے۔ ‏ہوائی جہازوں کی فہرست میں ان کی پروازوں کی پہنچ ‏nm‏ (بحری میل) اور ‏km‏ (کلومیٹر) ‏دونوں میں دی جاتی ہے۔

بحری میل کیلیے بہت سی قومی اکائیاں مستعمل ہیں مثلا فنش میں ‏mpk‏ ‏‏(‏meripeninkulma‏ یعنی سمندری میل)، جرمن میں ‏sm‏ (‏Seemeile‏ یعنی سمندری میل) ‏اور آئسلینڈک میں ‏M‏ (‏sjómíla‏ یعنی سمندری میل)۔ چین میں ‏n mile‏ علامت کے طور پر ‏مستعمل ہے اور جمع کیلیے ‏s‏ استعمال نہیں کیا جاتا۔‏

## [ترمیم] دوسری اکائیات میں تبدلی‏

ایک بحری میل مختلف اکائیات کی درج ذیل مقداروں کے برابر ہے:‏

- 1.852 کلومیٹر (بالکل)‏
- 1.150779 (قانونی) میل
- 2025.372 گز‏
- 6076.1155 فٹ‏

Retrieved from "http://ur.wikipedia.org../../../%D8%A8/%D8%AD/%D8%B1/%D8%A8%D8%AD%D8%B1%DB%8C_%D9%85%DB%8C%D9%84.html"

زمرہ جات: سائنس | طبیعیات | اکائیات

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش